Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: A fogyatékos személyek jogairól és esélyegyenlõségük biztosításáról szóló 1998. évi XXVI. törvény 27. §-a a személyhez fûzõdõ jogok közé sorolja a fogyatékossággal kapcsolatos jogokat, a 25. § (6) bekezdése pedig az Országos
Paragraph Index: 1398

A fogyatékos személyek jogairól és esélyegyenlõségük biztosításáról szóló 1998. évi XXVI. törvény 27. §-a a személyhez fûzõdõ jogok közé sorolja a fogyatékossággal kapcsolatos jogokat, a 25. § (6) bekezdése pedig az Országos Fogyatékosügyi Tanácsot, illetve a fogyatékosok országos érdek-képviseleti szerveit is felruházza a fogyatékos személyeket megilletõ jogok érvényesítésével, abban az esetben is, ha a sérelmet szenvedett fogyatékosok személye konkrétan nem állapítható meg. A természet védelmérõl szóló 1996. LIII. törvény 81. § (4) bekezdésében: Az ügyész keresetet indíthat a társadalom, vagy csoportjai életkörülménye romlásából fakadó nem vagyoni kár megtérítése iránt. (A nem vagyoni kár a személyiségi jogsértés részben elégtétel jellegû, részben reparáló funkciót betöltõ szankciója.) Megállapíthatjuk, hogy a személyiségi jog személyes jogérvényesítési szabálya közérdekbõl megtörik bizonyos esetekben. A vizsgált fogalmat csak a természetvédelmi és a fogyatékosügyi törvény fejti ki, ezek is csak utalásszerûen: közérdeket sért, ha természetvédelmi jogszabályok megsértése a társadalom, vagy csoportjai életkörülményeiben kárt okoz, a fogyatékosügyi törvény pedig az általa védett személyi kör jogainak, illetve esélyegyenlõsége biztosításának egészét közérdeknek tekinti, tekintettel arra, hogy a fogyatékosok érdekérvényesítésükben gátolva vannak. A sértettek köre nyilvánvalóan „tágabb személyi kör”. A fogyatékosügyi törvény azonban, bár többes számot használ, lehetõvé teszi egyéni hátrány orvoslását is közérdekû keresettel.

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes